OzLabs/hebrew-wiki-articles huggingface dataset:
התקפת הקטיושות על פתח תקווה

רקטות קטיושה דומה לזה שבו נעשה שימוש בהתקפה]]
התקפת הקטיושות על פתח תקווה נערכה ב-7 ביולי 1971. רקטות קטיושה שנורו מהגדה המערבית לעבר העיר פתח תקווה פגעו במבנים אזרחיים וגרמו למותן של שלוש נשים וילדה. כעבור כשבוע הרג צה"ל את חברי חוליית המחבלים שירתה את הרקטות, אשר הגיעה מירדן.

==ההתקפה==
ב-7 ביולי 1971 בשעה 22:30 פגעו בפתח תקווה ארבע רקטות קטיושה שנורו ממזרח, משטח הגדה המערבית. הרקטות פגעו בשכונת שערייה הנמצאת במזרח העיר. נפגע בית החולים השיקומי בית רבקה. כמו כן נפגעו ליד בית החולים בית מגורים ברחוב קיש ושתי כיתות בבית ספר יסודי. בבית החולים נהרגה מאושפזת אחת. בבית המגורים נהרגה ילדה בת חמש. 19 אנשים נוספים נפצעו. שתיים מהפצועות שנפגעו בבית החולים מתו מפצעיהן בימים הבאים.

בבית החולים נפגעו בסך הכל עשרה מאושפזים וארבעה אנשי צוות. רבים מהם נפגעו מהריסות שנפלו עליהם. נפצעו גם ארבעת בני משפחת הילדה שנהרגה וכן שכנתם. הנפגעים הועברו לבתי החולים בילינסון והשרון. לבילינסון הועברו גם חולים מבית רבקה שחדריהם נהרסו בהתקפה. מטבח בית החולים בית רבקה נהרס בהתקפה. הדף התפוצצויות הרקטות גרם נזקים גם לבתים שכנים לאלו שנפגעו.

==לאחר ההתקפה==
ארגון פת"ח נטל את האחריות על ההתקפה בהודעה שפרסם בביירות שבלבנון.

סיור אווירי גילה את המשגר ששימש לירי הקטיושות ליד הכפר דיר בלוט, כתשעה קילומטר ממזרח לפתח תקווה. הוא היה מיועד לרקטות בקוטר של 122 מילימטר שטווחן 11 קילומטר. ליד המשגר נמצאה גופת פרדה, שנהרגה עקב התפוצצות. המקום גם היה ממוקש, ושני ילדים מקומיים נפצעו מהתפוצצות אחד המוקשים.

נערך מצוד אחרי חברי החוליה שירתה את הרקטות מתוך הנחה שכוונתה להימלט לשטח ירדן. במסגרתו הוטל עוצר על כפרים ממזרח לקו הירוק.

ב-15 ביולי זיהו חיילים את שבעת חברי החוליה ליד סרטבה, כחמישה קילומטר ממערב לנהר הירדן. בקרב שהתפתח עמם נהרגו שישה מהמחבלים. השביעי הצליח להימלט.

ממצאים שנמצאו על גופות המחבלים העלו שהם חצו את הירדן מערבה ב-3 ביולי כשהם מסתייעים בפרדות, לאחר תכנון מפורט של הפעולה. הם שהו בשטח בשליטה ישראלית במשך 12 ימים. בכליהם נמצא בין השאר תרשים מפורט של פתח תקווה.

== ראו גם ==

* שיגור רקטות פלסטיניות לעבר ישראל
* שיגור רקטות וטילים מלבנון לעבר ישראל
* שיגורי רקטות מסיני לעבר אילת ועקבה

==קישורים חיצוניים==
* 
* ידיעות מעיתון מעריב באתר עיתונות יהודית היסטורית:
*אלי לנדאו, [https://www.nli.org.il/he/newspapers/mar/1971/07/08/01/article/1 מצוד נרחב על משלחי-הקאטיושות לפ"ת. עוצר בכפרים ערביים משני צידי "הקו הירוק"]
*[https://www.nli.org.il/he/newspapers/mar/1971/07/08/01/article/2 שמות ההרוגים והפצועים]
*ישעיהו אביעם, ישראל הראל ומרדכי אלקן, [https://www.nli.org.il/he/newspapers/mar/1971/07/08/01/article/18 ארבע התפוצצויות אדירות זעזעו את פתח-תקווה. נפגעו בית חולים, בית ספר ושלושה בתים פרטיים]
*[https://www.nli.org.il/he/newspapers/mar/1971/07/08/01/article/21 2 הרוגות ו-19 פצועים]
*אלי לנדאו ומרדכי אלקן, [https://www.nli.org.il/he/newspapers/mar/1971/07/09/01/article/29 משגר הקטיושה לעבר פתח-תקוה נתגלה על ידי סיור אווירי ליד דיר באלוט]
*אלי לנדאו, [https://www.nli.org.il/he/newspapers/mar/1971/07/15/01/article/1 חוסלה חוליית משגרי ה"קאטיושות" לפ"ת. 6 מחבלים נהרגו הלילה בקרב-אש קצר]; [https://www.nli.org.il/he/newspapers/mar/1971/07/15/01/article/29 המשך]
קטגוריה:1971 בישראל
קטגוריה:ישראל: פיגועים
קטגוריה:פתח תקווה: היסטוריה
קטגוריה:טרור ארטילרי
שערייה
Mariah Carey's Magical Christmas Special (Apple TV+ Original Soundtrack)

הוא פסקול של הזמרת-יוצרת האמריקאית מריה קארי.<ref name=":0"></ref> הפסקול יצא לאור ב-4 בדצמבר 2020, על ידי חברת התקליטים סוני מיוזיק אנטרטיינמנט.<ref name=":0" /> הוא מתבסס על ספיישל חג המולד, "Mariah Carey's Magical Christmas Special".<ref name=":0" /><ref></ref>

מתוך הפסקול, יצא סינגל אחד, בו מתארחות אריאנה גרנדה וג'ניפר הדסון.<ref></ref>

==רקע==
בשנת 2020, נודע כי קארי תוציא ספיישל חג המולד, תוך שנודע כי היא תשתף פעולה עם אריאנה גרנדה וג'ניפר הדסון בשיר חדש.<ref></ref> בהמשך, פורסם כי שיר הנושא של הספיישל ושל הפסקול יהיה חידוש לשיר "", אותו הוציאה קארי במקור בשנת 2010, כחלק מאלבומה, Merry Christmas II You.<ref></ref><ref></ref>

בנוסף לשיר המחודש, הקליטה קארי שירים ידועים כמו "O Holy Night" ו-"Joy to the World".<ref name=":0" />

==רשימת רצועות==

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!rowspan="2" |עולם
|4 בדצמבר 2020
|rowspan="2" |הזרמת מוזיקה • הורדה דיגיטלית
|rowspan="2" |קולומביה • לגסי
|style="text-align:center;"|
|-
|11 בדצמבר 2020
|style="text-align:center;"|
|}

== קישורים חיצוניים ==

==הערות שוליים==

קטגוריה:פסקולים מ-2020
קטגוריה:אלבומי מריה קארי
קטגוריה:פסקולים באנגלית
קטגוריה:אלבומי חברת סוני מיוזיק אנטרטיינמנט
פיירפליי ליין

פיירפליי ליין (באנגלית: Firefly Lane) היא סדרת טלוויזיה אמריקאית מסוגת דרמה שנוצרה על ידי מגי פרידמן עבור שירות הזרמת המדיה של נטפליקס. הסדרה מבוססת על רומן באותו שם מאת קריסטין האנה.

הסדרה עלתה לשידור בכל הפלטפורמות של נטפליקס ב-3 בפברואר 2021.

בפברואר 2021 הוכרז כי הסדרה תחודש לעונה שנייה שתעלה לשירות נטפליקס במהלך שנת 2022.<ref></ref> באוקטובר 2022 הוכרז כי הסדרה לא תחודש לעונה שלישית.<ref name=":0"></ref>

העונה השנייה של הסדרה מונה 16 פרקים, שישודרו בשני חלקים שונים. תשעת הפרקים הראשונים של העונה השנייה יצאו ב-2 בדצמבר 2022 בנטפליקס. החלק השני של העונה יצא בנטפליקס ב-27 באפריל 2023 שכולל 7 פרקים.

==צוות השחקנים והדמויות==
===ראשי===
* קתרין הייגל – טולי הארט
** עלי סקוביי – טולי בצעירותה
* שרה צ'וק – קייט מולרקיי
** רואן קרטיס – קייט בצעירותה
* בן לוסון – ג'וני ראיין
* ביו גארט – קלאוד
* יעל יורמן – מארה
===משני===
* פטריק סבונגוי – צ'אד וילי
* צ'לה הורסדאל – מרגי מולרקיי
* ברנדן טיילור – מוט
* ג'ון-מייקל אקר – מקס ברודי
* ברנדון ג'יי מקלארן – טרוויס
* ג'נה רוזנוב – קימבר ווטס

==הפקה==
===פיתוח===
ב-22 בפברואר 2019 הוכרז כי נטפליקס הזמינה עונה ראשונה בת עשרה פרקים לסדרה. הסדרה נוצרה על ידי מגי פרידמן, שגם אחראית על הפקת הסדרה לצדן של סטפני ז'רמן, קתרין הייגל ולי רוז. באוקטובר 2022 הוכרז כי הסדרה לא תחודש לעונה שלישית.<ref name=":0" />

===ליהוק===
ב-10 ביולי 2019 נודע שקתרין הייגל לוהקה לתפקיד הראשי. באוגוסט 2019, בן לוסון, שרה צ'וק וביו גארט לוהקו לצוות השחקנים הראשי. בספטמבר 2019, עלי סקוביי ורואן קרטיס לוהקו לגילום דמויותיהן של הייגל וצ'וק, טולי וקייט, בצעירותן; בהתאמה. באותו החודש, יעל יורמן לוהקה לצוות השחקנים הראשי, ואילו ג'ון-מייקל אקר וברנדון ג'יי מקלארן לוהקו לצוות השחקנים המשני. ב-17 בדצמבר 2019, פטריק סבונגוי וברנדן טיילור לוהקו לצוות השחקנים המשני. ב-11 בפברואר 2020, ג'נה רוזנוב לוהקה לצוות השחקנים המשני.

===צילומים===
צילומי העונה הראשונה החלו ב-17 בספטמבר 2019 והסתיימו ב-21 בינואר 2020 בברנבי, קולומביה הבריטית. על צילום הסדרה אמון הצלם וינסנט דה פולה.

==הפצה==
ב-14 באוקטובר 2020 הופץ טיזר-טריילר רשמי, במקביל לתמונות ראשונות מתוך הסדרה. הסדרה עלתה לשידור בכל הפלטפורמות של נטפליקס ב-3 בפברואר 2021.

==קישורים חיצוניים==
* 

==הערות שוליים==

קטגוריה:סדרות טלוויזיה אמריקאיות שעלו לשידור בשנות ה-2020
קטגוריה:סדרות דרמה אמריקאיות
קטגוריה:סדרות טלוויזיה המבוססות על ספרים
קטגוריה:נטפליקס: תוכניות וסדרות
קטגוריה:תוכניות טלוויזיה שמתרחשות בסיאטל
איליה פוליצ'וק

איליה פוליצ'וק (ברוסית:Илья Полищук, נולד ב-19 בספטמבר 1971) הוא פרופסור מן המניין באוניברסיטת אריאל במחלקה להנדסה כימית<ref></ref>. מחקריו עוסקים בעיקר בנושאי תרמודינמיקה ומשוואות מצב.

==ביוגרפיה==
במסגרת מחקריו העיקריים פוליצ'וק עוסק בפתרון תאורטי של תופעות תרמודינמיות, עם דגש על דיאגרמת פאזות, קיבולת חום, צפיפות, צמיגות וקבוע מהירות הקול בגזים, תחום בעל יישומים תעשייתיים רבים וגם נושא שיש בו עניין מדעי בסיסי. מאז גילוי קשרי מקסוול המתארים את המטמורפוזות ההדדיות של תכונות תרמודינמיות, התפתח רעיון למצוא משוואה אנליטית מדויקת המתאימה באופן אוניברסלי שתחזה את כל מערכי הנתונים של חומרים טהורים ותערובותיהם.

מחקריו העוסקים בפיתוח ויישום של מודלים לחיזוי נתונים תרמודינמיים הנחוצים לתכנון תהליכים, במיוחד בתעשיית הנפט.

כמו כן פוליצ'וק פותר סוגיות תרמודינמיות, תוך התחשבות שכל התכונות התרמודינמיות בכל מרחב הפאזות קשורות זו בזו. בשלבים המוקדמים של המחקר שלו בעבודת הדוקטורט בהנחיית פרופסור חיימה ווישניאק באוניברסיטת בן-גוריון בנגב, ובפוסט-דוקטורט עם פרופסור חואן ורה באוניברסיטת מקגיל בקנדה, החל לעבוד על הרעיון של דיאגרמת פאזות גלובליות, ההופכת פופולרית יותר ויותר במחקר שיווי המשקל הפאזי.

בחוד החנית של מחקריו האחרונים באוניברסיטת אריאל בשומרון נמצא חקירה שוטפת של הגישות המולקולריות מבוססות המכניקה הסטטיסטית ויישומן בהנדסה כימית.

==פרסומים נבחרים==
להלן מבחר מפרסומיו העיקריים:
<div class="mw-content-ltr">
* Ilya Polishuk [https://doi.org/10.1016/j.fluid.2010.07.003* About the numerical pitfalls characteristic for SAFT EOS models]. J. Fluid Phase Equilibria, 301, 123-129 (2011).
* Ilya Polishuk [https://doi.org/10.1016/j.fluid.2010.11.021* Addressing the issue of numerical pitfalls characteristic for SAFT EOS models]. J. Fluid Phase Equilibria, 298, 67-74 (2010).
* Esteban Cea-Klapp, Héctor Quinteros-Lama, Ilya Polishuk, José Matías Garrido [https://doi.org/10.1016/j.molliq.2020.113280* Effect of size disparity on the gas-liquid interfacial properties of Lennard-Jones monomer plus dimer mixtures]. J. of Molecular Liquids, 311 (2020).
* Vener F.Khairutdinov, Farid M.Gumerov, Ilnar ShKhabriev, Mansur I.Farakhov, Ilfat Z.Salikhov, Ilya Polishuk, Ilmutdin M.Abdulagatovcd [https://doi.org/10.1016/j.fluid.2020.112502* Measurements and modeling of the VLE properties of n-hexadecane in supercritical binary propane+n-butane solvent]. J. Fluid Phase Equilibria, 510 (2020).
* Ilya Polishuk, Helena Lubarsky, Dong Nguyen Huynh [https://doi.org/10.1002/aic.15815* Predicting phase behavior in aqueous systems without fitting binary parameters II Gases and non‐aromatic hydrocarbons]. J. American Institute of Chemical Engineers, 63, 11, 5064-5075 (2017).
* Héctor Quinteros-Lama, José Matías Garrido, Ilya Polishuk [https://doi.org/10.1021/acs.iecr.9b04771* Second-Order Differential Accelerators Based on the Geometry of Equilibrium for Thermodynamic Calculations. Part I. Pure Fluids]. J. Ind. Eng. Chem. Res., 58, 45, 20838–20846 (2019).
</div>

== הערות שוליים ==

קטגוריה:בוגרי אוניברסיטת בן-גוריון בנגב
קטגוריה:חוקרים ישראלים
קטגוריה:מהנדסי כימיה ישראלים
קטגוריה:סגל אוניברסיטת אריאל בשומרון: הנדסה
קטגוריה:ישראלים שנולדו ב-1971
The Kacey Musgraves Christmas Show

The Kacey Musgraves Christmas Show (בעברית: מופע חג המולד של קייסי מאסגרייבס) הוא ספיישל חג המולד בכיכובה של קייסי מאסגרייבס.<ref name=":2"></ref> ספיישל חג המולד בוים על ידי כריס האו ובו השתתפו ידוענים וידועניות כמו דן לוי, טרוי סיון, קנדל ג'נר, קמילה קביו, לנה דל ריי, ג'יימס קמרון וזואי דשנל.<ref name=":2" />

הספיישל הוקרן בבכורה ב-28 בנובמבר 2019 בפריים וידאו.<ref name=":2" />

== רקע ועלילה ==
בשנת 2016, הוציאה מאסגרייבס את אלבום חג המולד הראשון שלה A Very Kacey Christmas, שזכה להצלחה נאה ברחבי העולם.<ref></ref> לאור הצלחתו, הוחלט כי בנובמבר 2019, יעלה לשידור ספיישל חג המולד בכיכובה, במהלכו היא תארח ידוענים וידועניות ותשיר עמם שירי חג מולד ידועים כמו "Rockin' Around the Christmas Tree" של ברנדה לי.<ref name=":3"></ref>

לאורכו של הספיישל, ניתן לראות את מאסגרייבס, כשהיא מארחת אנשים שונים ומדברת על נושאי חג המולד.<ref name=":2" />

== מוזיקה ==
בסמוך ליציאת הספיישל, הוציאה מאסגרייבס גם את הפסקול, The Kacey Musgraves Christmas Show.<ref name=":3" />

== משתתפים\ות ==
* קייסי מאסגרייבס
* דן לוי
* טרוי סיון
* פרד ארמיסן
* קנדל ג'נר
* קמילה קביו
* לנה דל ריי
* ליאון ברידג'ס
* ג'יימס קורדן
* זואי דשנל
* הרוקטס

== הפצה וביקורת ==
הספיישל הופץ ב-28 בנובמבר 2019 בפריים וידאו.<ref name=":2" /> כמו כן, הופנו כלפיו ביקורות חיוביות מטעם מבקרים שונים.<ref></ref><ref></ref><ref></ref>

==קישורים חיצוניים==

==הערות שוליים==

קטגוריה:סדרות טלוויזיה מקוריות של אמזון
קטגוריה:ספיישלים טלוויזיוניים מוזיקליים
קטגוריה:ספיישלים טלוויזיוניים אמריקאים של חג המולד
קטגוריה:ספיישלים טלוויזיוניים אמריקאים
ספיישל טלוויזיוני

ספיישל טלוויזיוני (מאנגלית: Television special, בתרגום חופשי: תוכנית טלוויזיה מיוחדת) הוא תוכנית טלוויזיה או סרט טלוויזיה, המשודרים באופן חד-פעמי ובלתי תלוי, במקום סדרות ותוכניות אפיזודיות שנקבעו בלוח השידורים המקורי. ישנם ספיישלים טלוויזיוניים רבים (כגון: חדשות, דרמה, קומדיה ותרבות), בפורמטים שונים (כגון: שידור חי, תיעודי, גרסת אולפן, הנפשה וסרט) וכן אורכי צפייה שונים (סרטים קצרים, סרטים עלילתיים, מיני-סדרה וסרטים באורך מלא).<ref></ref><ref name=":0"></ref>

== דוגמאות ==
בין סוגי הספיישלים הטלוויזיוניים הם:<ref name=":0" />
* מופעי קומדיה חד פעמיים
* עיבודים לאופרות, תיאטראות ברודוויי ומחזות זמר אחרים
* פרופילי ידוענים, ראיונות או מופעי מחווה
* מצעדים או תוכניות עונתיות: ספיישל חג המולד, מצעד חג ההודיה של מייסיס וסילבסטר
* סרטי תיאטרון וסרטי טלוויזיה
* סרטים מצוירים <small>(קצרים)</small>
* אירועי ספורט לא קבועים: משחקים אולימפיים וסופרבול
* תחרויות יופי: מיס אמריקה
* טקס הענקת פרסים: פרס אוסקר
* קמפיינים לגיוס תרומות
* מבזקי חדשות או סיקור אירועים

== ראו גם ==
* סרט תיעודי

== קישורים חיצוניים ==
* [https://www.imdb.com/title/tt13017992/ הספיישל טלוויזיוני "Mariah Carey's Magical Christmas Special"] באתר IMDb

== הערות שוליים ==

*
My Gift: A Christmas Special from Carrie Underwood

My Gift: A Christmas Special from Carrie Underwood (בעברית: המתנה שלי: ספיישל חג מולד מקארי אנדרווד) הוא ספיישל חג המולד בכיכובה של קארי אנדרווד.<ref name=":3"></ref><ref name=":4"></ref>

הספיישל הוקרן בבכורה ב-3 בדצמבר 2020 ב-HBO Max.<ref name=":4" /><ref name=":3" />

== רקע ועלילה ==
באמצע שנת 2020, הודיעה אנדרווד כי היא תוציא אלבום חג מולד בפעם הראשונה במהלך הקריירה שלה. את ההודעה פרסמה ברשתות החברתיות, תוך שפרסמה גם את השם שלו. מאוחר יותר, הוכרז הסינגל הראשון מתוכו שלבסוף יצא לאור ב-13 בנובמבר באותה השנה, יצא במטרה לעזור בקידום הראשוני של האלבום עצמו.<ref name=":2"></ref><ref name=":12"></ref><ref name=":02"></ref>

בהמשך, הכריזה כי בהמשך לאלבום My Gift, תנחה ספיישל מוזיקלי המבוסס עליו, "My Gift: A Christmas Special from Carrie Underwood".<ref name=":4" /><ref name=":3" />

== מוזיקה ==
בסמוך ליציאת הספיישל, הוציאה קארי גם את שיר חג המולד "Tears of Gold", בו מתארח זמר הפופ דויד ביסבל.<ref></ref>

== ליהוק ==
* קארי אנדרווד
* ג'ון לג'נד
* ישעיהו פישר

== הפצה ==
הספיישל הופץ ב-4 בדצמבר 2020 באפל TV פלוס.<ref name=":1"></ref><ref name=":0"></ref>

==קישורים חיצוניים==

==הערות שוליים==

קטגוריה:קארי אנדרווד
קטגוריה:HBO Max: תוכן מקורי
קטגוריה:ספיישלים טלוויזיוניים אמריקאים של חג המולד
קטגוריה:ספיישלים טלוויזיוניים אמריקאים
Oasis

Oasis הוא אלבום אולפן משותף של הזמר הקולומביאני ג'יי באלווין והראפר הפוארטו ריקני באד באני. האלבום יצא לאור ב-28 ביוני 2019, על ידי חברת התקליטים יוניברסל מיוזיק לטין אנטרטיינמנט.<ref></ref> הצמד שיתף פעולה קודם לכן בשיר "I Like It" של קארדי בי משנת 2018. הסינגל המוביל מתוך האלבום "Qué Pretendes", יצא לאור בסמוך לצאת האלבום לצד וידאו קליפ.<ref name="Pitchfork"></ref> אחריו יצאו הסינגלים "La Canción", "Yo Le Llego" ו-"Cuidao por Ahí".

== רקע ==
הוצאת האלבום נרמזה לראשונה במהלך ראיון של ג'יי באלווין בתוכנית הרדיו Beats 1 עם אברו דרדן , והאלבום הוכרז לראשונה במהלך ראיון עם Complex בספטמבר 2018. האלבום נועד להיחשב כצליל חדש ו"מרענן" בהודעה לעיתונות. באד באני כינה אותו "אלבום טרנסצדנטי ומערנן; זו הצלה, הקלה", בעוד שג'יי באלווין אמר ששניהם "תמיד נראים באותו אורך גל, מכיוון שהוא אוהב את מה שאני אוהב".<ref name="Stereogum"></ref><ref></ref>

== דירוגים ==
{| class="wikitable sortable"
!ארגון
!רשימה
!מיקום
!מקור
|-
|בילבורד
|50 האלבומים הטובים ביותר של 2019 של בילבורד
|style="text-align:center;"|10
|style="text-align:center;"|<ref></ref>
|-
|רולינג סטון
|האלבומים הלטיניים הטובים ביותר של 2019
|style="text-align:center;"|33
|style="text-align:center;"|<ref name="RS"></ref>
|}

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מדינה
!תואר
!מכירות
|-
! מקסיקו (AMPROFON)
| פלטינה
| 60,000
|-
! ספרד (PROMUSICAE)
| זהב
| 20,000
|-
! ארצות הברית (RIAA)
| פלטינה ×2 (לטיני)
| 120,000
|}

== קישורים חיצוניים ==

== הערות שוליים ==

קטגוריה:אלבומי 2019
קטגוריה:אלבומי באד באני
קטגוריה:אלבומים בספרדית
קטגוריה:אלבומים משותפים
קטגוריה:אלבומים שהופקו על ידי טייני
קטגוריה:זוכי פרס המוזיקה של בילבורד: אלבומים
קטגוריה:אלבומי פלטינה כפולה ומעלה בארצות הברית
המילטון לוסק

המילטון סאמרס לוסק (באנגלית: Hamilton Somers Luske; 16 באוקטובר 1903 – 19 בפברואר 1968) היה אנימטור ובמאי קולנוע אמריקאי באולפני ההנפשה של וולט דיסני.

== ביוגרפיה ==
לוסק נולד בשיקגו בשנת 1903. הוא הצטרף לאולפני ההנפשה של וולט דיסני בשנת 1931, ובמהרה הוסמך על ידי וולט דיסני כדי שיהיה פקח אנימציה בסרט "שלגיה ושבעת הגמדים". הוא ביים כמעל 40 סרטים קצרים ובאורך מלא כחלק מעבודתו באולפנים, החל משנת 1936 ועד מותו, בשנת 1968, בגיל 64. בין הסרטים שלוסק ביים נכללים "פינוקיו" (1940), "פנטסיה" (1940), "הדרקון העקש" (1941), "סלודוס אמיגוס" (1942), "הבה לי מוזיקה" (1946), "חופשי ומאושר" (1947), "עת הזמיר" (1948), "כה יקר ללבי" (1948), "סינדרלה" (1950), "עליסה בארץ הפלאות" (1951), "פיטר פן" (1953), "בן ואני" (1953), "היפהפייה והיחפן" (1955), "דונלד בארץ המתמטיקסם" (1959), "על כלבים וגנבים" (1960) ו"מרי פופינס" (1964).

לוסק הוא אביו של טומי לוסק, אשר דיבב את מייקל דרלינג בגרסה המקורית של הסרט "פיטר פן" ונפטר מתאונת דרכים בשנת 1990.

== פרסים והוקרה ==
* פרס אוסקר לאפקטים הטובים ביותר (1964) - על עבודתו בסרט "מרי פופינס".
* פרס וינזור מקיי (1984) - על תרומתו לתחום ההנפשה.
* אגדות דיסני (1999) - על תרומה יוצאת דופן ואינטגרלית לחברת וולט דיסני.

== קישורים חיצוניים ==

* 

== הערות שוליים ==

קטגוריה:אנימטורים אמריקאים
קטגוריה:במאי סרטי אנימציה
קטגוריה:בוגרי אוניברסיטת קליפורניה בברקלי
קטגוריה:דיסני: אישים
קטגוריה:זוכי אוסקר: האפקטים החזותיים הטובים
קטגוריה:אגדות דיסני
קטגוריה:ציירי פנטזיה
קטגוריה:אמריקאים שנולדו ב-1903
קטגוריה:אמריקאים שנפטרו ב-1968
משוואר

[[כיכר ללה עוודה במקנס, מרוקו ששימשה בתור משוואר עבור המסדר המלכותי של הסולטאן מולאי איסמאעיל]]
משוואר (בערבית: مشور, נקרא גם: מישווארה) הוא סוג של כיכר עירונית או "רחבה ציבורית" הנמצא בדרך כלל נמצא בכניסה אל קסבה או בתוך ארמון מלכותי, או בתור כיכר ציבורית בפתח של ארמון מלכותי שהוקם בתקופת הח'ליפות, במגרב (צפון-מערב אפריקה) או באזור אנדלוסיה (דרום חצי האי האיברי, כיום ספרד ופורטוגל). מונח זה יכול לשרת פונקציות שונות הקשורות אליו כגון: "מקום כינוס" או "אזור התייעצות" אשר בו מנוהלים ענייני הממשלה, או המקום בו השליט הסולטאן אירח את הקהל וערך בו קבלות פנים וטקסים או רחבה בה נערכו המסדרים הצבאיים או המלכותיים. לפעמים השם ניתן גם לאזור גדול יותר המקיף את הארמון, כמו המצודה או מחוז המלוכה של העיר. בדרך כלל רחבות אלו היו "מוקפות חומה" בחלקם הרחב.

== ראו גם ==
* קסבה
* מצעד צבאי

קטגוריה:כיכרות
קטגוריה:אדריכלות אסלאמית
קטגוריה:תרבות אסלאמית
אנטוני פיוטרובסקי

אנטוני אדם פיוטרובסקי (בפולנית: Antoni Adam Piotrowski; 7 בספטמבר 1853 – 12 בדצמבר 1924) היה צייר פולני. הוא נחשב אחד מאמני הרומנטיקה והריאליזם. מכיוון ששהותו המרובה ככתב וכצייר בבולגריה בסוף המאה ה-19, הוא נחשב כרוניקן של המדינה בתקופה זו.<ref></ref>

== ביוגרפיה ==
אביו של פיוטרובסקי עבד כשירות מדינה במפעל פלדה בניטוליסקו. משנת 1869 בנו למד ציור אצל וויצ'ך גרסון. משנת 1875 למד במינכן אצל וילהלם לינדנשמיט ואז למד עד 1879 אצל יאן מטייקו באקדמיה לאמנויות יפות בקרקוב. בינתיים, הוא שיתף סטודיו עם ציירים פולנים אחרים (כמו סטניסלב ויטקביץ', אלברט צ'מיאלובסקי, יוזף צ'למונסקי) במלון בורשה איירפסקי.

== מלחמה בבולגריה ==
פיוטרובסקי כנראה נסע לראשונה לבולגריה בשנת 1879, ושם עבד ככתב ושרטט עבור מגזינים האנגלים The Graphic ו- The Illustrated London News וכן מגזינים צרפתיים Illustration ו- Le Monde Illustré. לאחר מכן עבר לפריז עד 1885, אז חזר שוב לבולגריה כדי להשתתף במלחמת סרביה-בולגריה כמתנדב בצד הבולגרי עד 1886. הוענק לו אות מסדר הצבאי הבולגרי.

בתקופת שהותו בצבא בולגריה, הוא צייר סדרה של תשעה ציורי קרב, אשר כולם נרכשו מאוחר יותר על ידי המדינה הבולגרית וכעת הם מוצגים במוזיאון הצבאי הלאומי של בולגריה בסופיה. ציורים אלה כוללים את תיאור קרב סליבניצה, סערת זריברוד והפלישה הבולגרית לפירוט. במהלך תקופה זו פורסמו רישומי מלחמה אחרים מאת פיוטרובסקי בעיתונים ומגזינים אירופיים שונים.

לאחר 1879 צייר דיוקן של הנסיך הבולגרי הראשון אלכסנדר הראשון (ממשפחת באטנברג). מטעמו של הנסיך פרדיננד הראשון (מבית סקס-קובורג וגותא), שהחליף אותו. הוא צייר את דיוקנו בשנת 1888, ועל כך הוענק לו אות הכבוד אזרחי.

== טבח בטק ==
פיוטרובסקי שב לבולגריה בשנת 1888 לביקור בעיר בטק. הציור האפי "טבח בטק" נוצר בשנת 1892. כהכנת לציור, הוא הציג מחדש צילומים עם שחקנים חובבים. התמונה הוצגה ביריד הבינלאומי בפלובדיב בשנת 1892.

תערוכה וכנס באביב 2007, שבחנו את השימוש בתקשורת (כולל תמונתו של פיוטרובסקי) כדי להכשיר את הטבח שערכו העות'מאנים בבטק בשנת 1876, שהוביל להיווצרות מיתוס לאומי, עורר שערורייה תקשורתית בבולגריה.

תמונתו של פיוטרובסקי נבחנה מנקודת מבטה של היסטוריית האמנות על ידי היסטוריונית האמנות מרטינה בלבה, והוצגה כתעמולה תוך התעלמות מדיווחי עדי הראייה של מעט הניצולים. בבולגריה חששו כי הדבר מסכן את ייצוג הטבח העות'מאני והכנס והתערוכה הוצגו כפרובוקציה. הממשלה הסוציאליסטית של בולגריה האשימה את האחראים לכנס, בהכחשה ופרובוקציה של העם הבולגרי.

== ורשה ==
פיוטרובסקי היה חבר מייסד של " אגודת שטוקה" בשנת 1897. כבר בשנת 1891 הוא ויאצק מלצ'בסקי פיתחו את הרעיונות הראשונים לאגודה של אמנים מודרניים פולנים. בשנת 1900 עבר האמן לוורשה. בשנת 1905 נסע למנצ'וריה ככתב מלחמה.<ref>Jan Cavanaugh, Out Looking In. Early Modern Polish Art, 1890-1918, University of California Press, S. 80 (in Englisch)</ref>

בשנת 1925 - שנה לאחר מותו - הוקדשה תערוכה של עבודותיו בגלריה הלאומית לאמנות בוורשה.

== גלריה ==
<gallery mode="packed" heights="180px">
File:Antoni Piotrowski - Intencja 1912.jpg
File:Антони Пиотровски Баташкото клане.1892г.jpg
File:PiotrowskiAntoni.Gosc.jpg
File:Szopka (Or-Ot) p0045.jpg
File:Szopka (Or-Ot) p0035.jpg
File:Szopka (Or-Ot) p0037.jpg
File:Szopka (Or-Ot) p0021.jpg

</gallery>

== קישורים חיצוניים ==

* 

== הערות שוליים ==

קטגוריה:ציירים פולנים
קטגוריה:פולנים שנולדו ב-1853
קטגוריה:פולנים שנפטרו ב-1924
ברט זקמן

ברט זקמן (בגרמנית: Bert Sakmann; נולד ב-12 ביוני 1942) הוא פיזיולוג תאים גרמני. הוא חלק את פרס נובל לפיזיולוגיה או לרפואה עם ארווין נהר, בשנת 1991, על פיתוח שיטות המדגימות כי תעלות יונים קיימות בכל קרומי התא ומאפשרות לימוד תכונותיהם.<ref></ref> ברט זקמן היה פרופסור באוניברסיטת היידלברג והוא חבר מדעי אמריטוס במכון מקס פלאנק למחקר רפואי בהיידלברג, גרמניה. מאז 2008 הוא מוביל קבוצת מחקר אמריטוס במכון מקס פלנק לנוירוביולוגיה.<ref name="nobio"></ref><ref></ref><ref></ref>

== ביוגרפיה ==
זקמן נולד בשטוטגרט, בנם של אנמרי (לבית שייפר), פיזיותרפיסטית, וברטולד זקמן, מנהל תיאטרון.<ref></ref>

זקמן נרשם לפולקסשול בלינדאו וסיים את הגימנסיה ווגנבורג בשטוטגרט בשנת 1961. הוא למד רפואה משנת 1967 ואילך בטיבינגן, פרייבורג, ברלין, פריז ומינכן. לאחר שסיים את בחינות הרפואה שלו באוניברסיטת לודוויג-מקסימיליאנס במינכן, הוא הפך לעוזר רפואי בשנת 1968 באוניברסיטת מינכן, בעודו עובד כעוזר מדעי (וויסנשפטליכר אסיסטאנט) במכון מקס-פלאנק לפסיכיאטריה במינכן, במחלקה הנוירופיזיולוגית של אוטו דטלב קרויצפלדט. בשנת 1971 עבר ליוניברסיטי קולג' לונדון, שם עבד במחלקה לביופיזיקה בניהולו של ברנרד כץ. בשנת 1974 סיים את עבודת הדוקטורט שלו, תחת הכותרת "Elektrophysiologie der neuralen Helladaptation in der Katzenretina" ("אלקטרופיזיולוגיה של התאמת אור עצבי ברשתית החתול") בפקולטה לרפואה של אוניברסיטת גטינגן.

לאחר מכן (עדיין בשנת 1974) שב זקמן למעבדתו של אוטו קרויצפלדט, שעבר בינתיים למכון מקס פלאנק לכימיה ביופיזית בגטינגן. זקמן הצטרף לקבוצת הביולוגיה הממברנתית בשנת 1979.

בשנת 1990 קיבל תפקיד בפקולטה לרפואה למדעי הטבע באוניברסיטת היידלברג. שנה לאחר מכן הוא הפך לפרופסור מן המניין באוניברסיטה בפקולטה לביולוגיה בהיידלברג.

בשנת 1991 חלק זקמן את פרס נובל לפיזיולוגיה או לרפואה עם ארווין נהר. זקמן תרם חלק מכספי הפרס להקמת מפעל פרסים לכבודו של זוכה פרס נובל הבריטי סיר ברנרד כץ, שהיה מייסד תחום החקר החוץ תאי של התמסורת העצבית. הפרס ניתן לסירוגין למדענים צעירים בתחום מדעי העצב מגרמניה וישראל.

פרס ברנרד כץ נוסד ב-1991 בידי פרופ' ברט זקמן שזכה בפרס נובל לרפואה באותה השנה ביחד עם ארווין נהר על הישגיהם בתחום תעלות היונים בקרום התא.

ב־2 ביוני 2009 הודיע פיטר גרוס, נשיא אגודת מקס פלאנק כי זקמן ישמש כמנהל המדעי של מכון מקס פלנק פלורידה, מתקן המחקר הביו-רפואי של הארגון באוניברסיטת פלורידה אטלנטיק ביופיטר, פלורידה.

זקמן הוא המייסד של חברת ברט-זקמן-סטיפטונג.

== פרסים והוקרה ==
בשנת 1986 הוענק לו ולארווין נהר פרס לואיזה גרוס הורביץ מאוניברסיטת קולומביה. בשנת 1987 הוא קיבל את פרס לייבניץ של דויטשה פורשונגסגמיינשאפט, שהוא הכבוד הגבוה ביותר שהוענק במחקר הגרמני. בשנת 1991 הוא קיבל את פרס ראלף וו. ג'רארד במדעי המוח, את פרס הארווי ואת פרס נובל לפיזיולוגיה או לרפואה יחד עם נרה, איתו עבד בגטינגן. הוא נבחר כחבר זר בחברה המלכותית (ForMemRS) בשנת 1994. ביוני 2009 קיבל זקמן תואר דוקטור לשם כבוד, בעצרת החגיגית של המושב ה-72 של חבר הנאמנים ב.

== קישורים חיצוניים ==

* 

== הערות שוליים ==

קטגוריה:בוגרי אוניברסיטת מינכן
קטגוריה:סגל אוניברסיטת היידלברג
קטגוריה:זוכי פרס נובל לפיזיולוגיה או לרפואה
קטגוריה:זוכי פרס נובל גרמנים
קטגוריה:ביולוגים גרמנים
קטגוריה:בוגרי אוניברסיטת הומבולדט של ברלין
קטגוריה:עמיתים זרים בחברה המלכותית
קטגוריה:זוכי פרס לייבניץ
קטגוריה:גרמנים שנולדו ב-1942
קטגוריה:זוכי פרס קרן גיירדנר הבינלאומי
קטגוריה:חברי האקדמיה אירופיאה
איליה באלאץ'

איליה באלאץ (ברומנית: Ilie Balaci; 13 בספטמבר 1956 – 21 באוקטובר 2018) היה כדורגלן רומני, ששיחק בעמדת הקשר ההתקפי.

==קריירה==
איליה באלאץ' התחיל לשחק בקבוצת הנוער של אוניברסיטטה קראיובה, כבר בגיל 16 החל לשחק בקבוצת בוגרים ובעונה הראשונה זכה בתואר אליפות. הוא הפך לאחד השחקנים הבולטים של הקבוצה וזכה איתה במספר תארים – 3 פעמים באליפות רומניה ו-4 פעמים בגביע. בעונת 1982/83 קבוצתו הגיע לחצי גמר של הליגה האירופית.

בשנת 1974 הוא לראשונה הצטרף לנבחרת רומניה בכדורגל ושיחק בה עד לשנת 1986.

בשנת 1982 איליה באלאץ' חתם על קדם-חוזה עם מילאן, אך לאור המגבלות של רומניה הקומוניסטית החוזה לא התקדם.

בשנת 1986 איליה באלאץ' הצטרף לדינמו בוקרשט אך לאחר שנתיים בעקבות פציעה עזב אותה ועבר לאימון. לאחר אימון מספר קבוצות ברומניה הוא עבר לאמן קבוצות בעולם הערבי.

==חיים אישיים==
לבאלאץ' נולדו שתי בנות שהתחתנו עם שחקנים ובת הבוגרת התחתנה עם אאוג'ן טריקה והצעירה עם טניסאי אדריאן אונגר.

באלאץ' מת ב-21 באוקטובר 2018.

==קישורים חיצוניים==

קטגוריה:קשרי כדורגל רומנים
קטגוריה:כדורגלני אוניברסיטת קראיובה
קטגוריה:כדורגלני דינמו בוקרשט
קטגוריה:כדורגלני נבחרת רומניה
קטגוריה:מאמני כדורגל רומנים
קטגוריה:רומנים שנולדו ב-1956
קטגוריה:רומנים שנפטרו ב-2018
טדאוש איידוקביץ'

טדאוש איידוקביץ (בפולנית: Tadeusz Ajdukiewicz; נכתב גם טדאוש איידוקייביץ; 1852 – 9 בינואר 1916) היה צייר ריאליסטי פולני מראשית המאה העשרים, הידוע בזכות סצינות הקרב, הדיוקנאות, הנופים וציורי הסוסים שלו. הוא התחנך בקרקוב, ונהרג במאבק המזוין לעצמאות פולין במהלך מלחמת העולם הראשונה.<ref name=":0"></ref>

== ביוגרפיה ==
איידוקביץ' נולד בווייליצ'קה. בין השנים 1868–1873 למד בבית הספר לאמנויות היפות בקרקוב אצל ולדיסלב לושקביץ'. מאוחר יותר נסע לווינה ולמינכן במלגה יחד עם וייצ'יך קוסאק ולמד באטלייה של יוזף ברנדט, בין היתר.

בשנת 1877 נסע לפריז ולמזרח הקרוב עם הרוזן ולדיסלב בראניצקי. בשנת 1882 התגורר בווינה, שם עבד למען האצולה. הוא צייר דיוקן של הנסיך מוויילס בשנת 1883 בעת ששהה בלונדון.

איידוקביץ' נסע לקונסטנטינופול בשנת 1884, והתארח אצל הסולטאן עבדול חמיד השני. לאחר מכן עבד בסופיה, בסנקט פטרבורג ובבוקרשט. הוא הצטרף לחטיבה הראשונה של הלגיון הפולני בשנת 1914 שהוקמה על ידי יוזף פילסודסקי, ומת בקרב סביב קרקוב ב־9 בינואר 1916 במהלך מלחמת העולם הראשונה.

בן דודו הראשון היה צייר ההיסטוריה הפולני זיגמונט איידוקביץ' (1861–1917), יליד ויטקוביץ.

== יצירה ==
טדאוש איידוקביץ' ידוע בעיקר בזכות דיוקנאותיו העומדים, כמו "דיוקנה של הלנה מודז'יבסקה", ובציוריו הרבים של סצינות קרב ודיוקנאות של רכיבת אצילים.

הוא הצטיין גם בז'אנר ובציורים המזרחיים שלו. בהזמנת משרד המלחמה הרומני, הוא הפיק גם אלבום המוקדש למדי הצבא האימפריאלי בעת שהותו בבוקרשט.<ref name=":0" />

== גלריה ==
<gallery mode="packed" heights="180px">
File:AjdukiewiczTadeusz.SpotkanieNaPustyni.jpg
File:Kaiser Franz Joseph I. auf dem Manöverfeld (Tadeusz Ajduklewicz) jm 2076.jpg
File:Tadeusz Ajdukiewicz The shepherd boy.jpg
File:Carol I of Romania by Tadeusz Ajdukiewicz 1897.jpg
File:Portret Heleny Marcello-Palińskiej - Tadeusz Ajdukiewicz.jpg
File:Tadeusz Ajdukiewicz - Portret Władysława Markiewicza.jpg
File:Tadeusz Ajdukiewicz - Portrait of Helena Modrzejewska - MNK II-a-20 - National Museum Kraków.jpg
File:Tadeusz Ajdukiewicz - Portret Antoniny Hoffmanowej 1883.jpg
File:Tadeusz Ajdukiewicz - Portret arcyksięcia Karola Stefana Habsburga.jpg
File:Thaddäus von Ajdukiewicz Bildnis einer Orientalin 1870.jpg
</gallery>

==קישורים חיצוניים==

* 

== הערות שוליים ==

קטגוריה:ציירים פולנים
קטגוריה:ילידי 1852
קטגוריה:פולנים שנפטרו ב-1916
אדאסטוול

אדאסטוול (בהונגרית: Adásztevel) הוא כפר במחוז וספרם שבמרכז הונגריה.
כמו יישובים רבים באירופה גם באדאסטוול מספר התושבים נמצא בירידה. כך, בשנת 1990 היה מספר התושבים 866 ובשנת 2020 רק 750 תושבים.

היישוב נקרא על שם אחד מנכדיו של ארפאד, טוול, שהתגורר במקום לתקופה.

==יהודי אדאסטוול==
באדאסטוול חיו יהודים בתקופות זמן שונות ובמקום היה קיים בית קברות יהודי. חלק מתושבי הכפר נרצחו בשואה. 
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|149
|
|-
|1880
|50
|1,577
|-
|1910
|19
|
|-
|1920
|14
|
|-
|1930
|9
|
|-
|1941
|18
|1,261
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות שהושמדו בשואה
בקוניאקו

בקוניאקו (בהונגרית: Bakonyjákó) הוא כפר במחוז וספרם שבמרכז הונגריה.
כמו יישובים רבים באירופה גם בבקוניאקו מספר התושבים נמצא בירידה. כך, בשנת 1990 היה מספר התושבים 723 ובשנת 2021 רק 707 תושבים.

עד שנת 1909 היה שמו של הכפר יאקו (Jákó). בשנת 1981 התאחד הכפר עם הכפר איהרקוט (Iharkút).

==יהודי בקוניאקו==
באיהרקוט חיו 4 יהודים בשנת 1880.

ובבקוניאקו חיו יהודים בתקופות זמן שונות. חלק מתושבי הכפר נרצחו בשואה. 
{| class="wikitable"
! שנה
! מספר היהודים בכפר
! כלל האוכלוסייה
|-
|1880
|26
|1,669
|-
|1910
|32
|
|-
|1920
|2
|
|-
|1930
|3
|
|-
|1941
|5
|1,777
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
זיגמונט איידוקביץ'

זיגמונט איידוקביץ (בפולנית: Zygmunt Ajdukiewicz; 1861–1917) היה צייר ריאליסטי פולני בסוף המאה ה -19, שהתמחה בציור פורטרטים, סצנות מחיי היומיום ואירועים היסטוריים. איידוקביץ', שנולד וגדל בגליציה, התיישב בבירת הקיסרות עם סיום לימודיו, אך שמר על קשר הדוק עם מולדתו. בהיותו בווינה הוא אייר את הרומן האפי "המבול" מאת הסופר הפולני זוכה פרס נובל, הנריק סנקביץ'.

== ביוגרפיה ==
זיגמונט איידוקביץ' נולד בויטקוביץ שבגליציה האוסטרית. הוא למד ציור באקדמיה לאמנויות יפות בקרקוב. בין השנים 1880–1882, הוא למד באקדמיה לאמנויות יפות של וינה, ובשנת 1883 באקדמיה לאמנויות יפות במינכן, מוסד שהיה קשור באסכולת מינכן לנטורליזם. בשנת 1885, הוא התיישב בווינה ופעל שם כצייר פופולרי של החצר האוסטרית.

בווינה הוא עבד על סדרה ארוכה של יצירות אמנות מקוריות עבור האנציקלופדיה בת 24 הכרכים שיזם ונתן חסותו של הנסיך רודולף כהוכחה להישגיו האימפריאליים. זה היה פרויקט פרסום גדול שהודפס בגרמנית והונגרית בין השנים 1886–1902 תחת הכותרת מונרכיה אוסטרו-הונגרית במילה ובתמונה.

כרכים נוספים פורסמו זמן רב לאחר מותו של רודולף בינואר 1889. <ref></ref>

איידוקביץ צייר לוחות לאנציקלופדיה המתארים לאומים שונים, קבוצות אתניות ומיעוטים המיוצגים באוסטריה-הונגריה. הוא גם הפיק סדרה של 12 ציורים על חייו של טדאוש קושצ'ושקו שפורסם בשנת 1892 כאלבום אמנותי. הוא צייר דיוקן עומד בגודל טבעי של הארכידוכס פרנץ פרדיננד כצייד (1913).<ref name=":1"></ref>

== הכרה ==
איידוקביץ' הציג בקרקוב, ורשה, לבוב, וינה, ברלין, מינכן ופראג. ציוריו זכו בפרסים בתערוכות אמנות בינלאומיות, כולל מדליית זהב בווינה ומדליית הזהב במחלקה השנייה בברלין בשנת 1891, וכן במדליית הזהב השנייה בווינה ובמדליית הזהב ב-1898 בתחרות 1894 בלבוב (למברג).

את עבודותיו ניתן למצוא במספר מוזיאונים וגלריות לאומיות ברחבי פולין, כגון במוזיאונים הלאומיים של פולין בוורשה, בקרקוב ובוורוצלב; באוספי מדינה במוזיאון ואוול ובמוזיאון שלזיה עילית בביטום, וכן במוזיאון להיסטוריה בווינה.<ref name=":1" />

זיגמונט איידוקביץ' היה בן דודו הראשון של הצייר הפולני טדאוש איידוקביץ' שהיה מבוגר ממנו בתשע שנים.

הוא נפטר בווינה בשנת 1917.

== גלריה ==
<gallery mode="packed" heights="180px">
File:Zygmunt Ajdukiewicz - Zamek widziany od strony rzeki 1897.jpg
File:AjdukiewiczZygmunt.ZGesiamiNaTarg.1894.jpg
File:Zygmunt Ajdukiewicz - Huculskiego kostiumy z Mikuliczyn (1898).jpg
File:Zygmunt Ajdukiewicz Ritterturnier 1912.jpg
File:Zygmunt Ajdukiewicz (untitled) 1917.jpg
File:Zygmunt Ajdukiewicz Polnische Schlittenfahrt.jpg
File:Sigismund Ajdukiewicz Ein Zug kommt 1885.jpg
File:AjdukiewiczZygmunt.MilaRozmowa.1879.jpg
File:Trachten der Beskidy und Pioniny-Bewohner 1898.png
</gallery>

== קישורים חיצוניים ==

== הערות שוליים ==

קטגוריה:ציירים פולנים
קטגוריה:ילידי 1861
קטגוריה:נפטרים ב-1917
בקונקופאן

בקונקופאן (בהונגרית: Bakonykoppány) הוא כפר במחוז וספרם שבמרכז הונגריה.
כמו יישובים רבים באירופה גם בבקונקופאן מספר התושבים נמצא בירידה. כך, בשנת 1990 היה מספר התושבים 259 ובשנת 2020 רק 203 תושבים.

עד שנת 1857 היה שם הכפר קופאן (Koppány)

בתחילת המאה ה-18 אוכלס האזור בתושבים גרמניים, ולאחר מלחמת העולם השנייה גרמנים רבים עזבו את האזור כך שבמפקד האוכלוסין שנערך בשנת 2011 86.7% מהאוכלוסייה תיארו את עצמם כהונגרים ו-24.5% כגרמנים.

==יהודי בקונקופאן==
בבקונקופאן חיו יהודים בתקופות זמן שונות. חלק מתושבי הכפר נרצחו בשואה. 
{| class="wikitable"
! שנה
! מספר היהודים בכפר
! כלל האוכלוסייה
|-
|1880
|7
|479
|-
|1910
|7
|
|-
|1920
|9
|
|-
|1930
|6
|
|-
|1941
|5
|477
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
גבריאל ויליאנטי

גבריאל ויליאנטי (בספרדית: Gabriel Viglianti; נולד ב-12 ביוני 1979) הוא כדורגלן עבר ארגנטינאי, ששיחק בעמדת הקשר התקפי.

==קריירה==
גבריאל ויליאנטי התחיל את הקריירה שלו בקבוצת "רסינג" בעיר הולדותו קורדובה שבארגנטינה. בשנת 2004 הוא עבר לבוליביה בה שיחק במספר קבוצות. הוא היה נחשב לקשר בולט של הליגה ולאור הצלחתו קיבל חוזה להעברה לאירופה ונקלט ברומניה בקבוצת אוצלול גאלאץ. הוא נקלט היטב ושיחק במועדון מספר עונות. בעונת 2011 קבוצתו זכתה באליפות. ביולי זכה עם המועדון בסופר קאפ לאחר ניצחון על סטיאווה בוקרשט (במשחק זה הוא נכנס בדקה הרביעית לאחר פציעתו של גבריאל ג'ורג'ו). עונת 2012/2013 הייתה מוצלחת מבחינת ויליאנטי והוא כבש במהלכה 5 שערים. בסוף העונה הוא פרש מכדורגל.

==קישורים חיצוניים==

קטגוריה:קשרי כדורגל ארגנטינאים
קטגוריה:כדורגלני אוצלול גאלאץ
קטגוריה:כדורגלני קלוב בוליבר
קטגוריה:ארגנטינאים שנולדו ב-1979
ניקיטה מזפין

ניקיטה דימיטרייביץ' מזפין (ברוסית: Ники́та Дми́триевич Мазе́пин, נולד ב-2 במרץ 1999) הוא נהג מרוצים רוסי, שהתחרה באליפות הפורמולה 1 במשך עונה אחת. בשל הפלישה הרוסית לאוקראינה בוטל חוזהו בקבוצת האס.

==קריירת מרוצים==
מזפין החל להתחרות במכוניות חד-מושביות בשנת 2014 כשלקח חלק בסבב המרוצים הראשון של אליפות ה-MRF צ'אלנג' פורמולה 2000. שנה לאחר מכן התחרה באליפות הפורמולה רנו יורוקאפ. בהמשך התחרה במשך 2 עונות באליפות הפורמולה 3 האירופאית, ללא הצלחה יתרה. עונת הפריצה הייתה ב-2018 בה התחרה עם קבוצת ART באליפות ה-GP3. את העונה סיים כסגנו של אנטואן הובר, חברו לקבוצה, עם ארבעה ניצחונות וארבעה פודיומים נוספים. בעונת 2019 נשאר בקבוצת ART, אבל עבר להתחרות באליפות הפורמולה 2, לצידו של ניק דה פריס. דה פריס זכה באליפות, בעוד מזפין במקום ה-18.

לקראת עונת 2020 עבר להתחרות בקבוצת הייטק גרנד פרי. הוא התחרה באליפות הפורמולה 3 האסייתית וסיים במקום השלישי.

===פורמולה 1===
בדצמבר 2020 הוחתם על חוזה רב שנתי בקבוצת האס, לצידו של מיק שומאכר.

במרץ 2022 בעקבות הפלישה הרוסית לאוקראינה, בוטל חוזה החסות של הקבוצה עם הספונסר המרכזי, חברת אורלקלי הרוסית, הנמצאת בבעלות מסוימת של אביו של ניקיטה, דימיטרי מאזפין, ולפיכך שוחרר ניקיטה מהקבוצה גם כן. בהמשך הטיל האיחוד האירופי סנקציות אישיות על ניקיטה ואסר עליו להתחרות בשל הקשר של אביו לנשיא רוסיה ולדימיר פוטין. במרץ 2024 ביטל בית המשפט הכללי של האיחוד האירופאי את הסנקציות כנגד ניקיטה וקבע שאין לו קשר עסקי לעסקים של אביו.

==מרוצים==
===פורמולה 1===
{| class="wikitable" style="font-size: 90%; text-align: center"
|-
!שנה
!קבוצה
!1
!2
!3
!4
!5
!6
!7
!8
!9
!10
!11
!12
!13
!14
!15
!16
!17
!18
!19
!20
!21
!22
!מיקום
!נקודות
|-
!2021
!האס
|style="background:#efcfff;"| <small>פרש</small>
|style="background:#cfcfff;"|<br /><small>17</small>
|style="background:#cfcfff;"|<br /><small>19</small>
|style="background-color:#CFCFFF"|<br /><small>19</small>
|style="background-color:#CFCFFF"|<br /><small>17</small>
|style="background-color:#CFCFFF"|<br /><small>14</small>
|style="background:#CFCFFF;"| <br /><small>20</small>
|style="background:#cfcfff;"|<br /><small>18</small>
|style="background:#cfcfff;"|<br /><small>19</small>
|style="background:#CFCFFF;"| <br /><small>17</small>
|style="background:#efcfff;"| <small>פרש</small>
|style="background:#CFCFFF;"| <br /><small>17</small>
|style="background:#efcfff;"| <small>פרש</small>
|style="background:#efcfff;"| <small>פרש</small>
|style="background:#CFCFFF;"| <br /><small>18</small>
|style="background:#CFCFFF;"| <br /><small>20</small>
|style="background:#CFCFFF;"| <br /><small>17</small>
|style="background:#CFCFFF;"| <br /><small>18</small>
|style="background:#CFCFFF;"| <br /><small>17</small>
|style="background:#CFCFFF;"| <br /><small>18</small>
|style="background:#EFCFFF;"| <br /><small>פרש</small>
|
! 21
! 0
|}

==קישורים חיצוניים==

* 

==הערות שוליים==

קטגוריה:נהגי מכוניות מרוץ רוסים
קטגוריה:נהגי קבוצת האס
קטגוריה:רוסים שנולדו ב-1999
ולדיסלב לושצ'קביץ'

ולדיסלב לושצ'קביץ (בפולנית: Władysław Łuszczkiewicz; נכתב גם ולדיסלב לושצ'קייביץ; 3 בספטמבר 1828 – 23 במאי 1900) היה צייר היסטורי פולני מתקופת הרומנטיקה המאוחרת מקרקוב, פעיל בתקופת חלוקתה של פולין. הוא היה פרופסור באקדמיה לאמנויות היפות ושימש כמנהל שלה בשנת 1893/95. אחד מתלמידיו הטובים ביותר היה יאן מטייקו, הצייר ההיסטורי הפולני הבולט ומאוחר יותר.<ref name=":0"></ref>

== ביוגרפיה ==
ולדיסלב לושצ'קביץ' נולד בקרקוב בשנת 1828. לאחר שסיים את לימודיו בבית הספר התיכון סנט אן (שם היה אביו פרופסור), הוא נרשם למחלקה להיסטוריה באוניברסיטה היגלונית. במקביל, החל ללמוד ציור בבית הספר לאמנויות היפות אצל וויצ'ך שטאטלר ויאן נפומוצן גלובאצקי.

כישרונו העניק לו מלגה שאפשרה לו להמשיך את לימודיו באקול דה ביו-ארט בפריז משנת 1849. בשהותו בצרפת, הוא פיתח גם את עניין חייו בהיסטוריציזם.

לושצ'קביץ החל ללמד אמנות עוד כשהיה סטודנט בעצמו. באותה העת קרקוב הייתה תחת שלטונה הצבאי של אוסטריה-הונגריה, וכל תחומי החינוך הוזנחו באופן גס. לעיתים קרובות הוא העביר שיעורי אמנות פרטיים בחינם לאמנים מתקשים. הוא קיבל תואר פרופסור באקדמיה בשנת 1877.

בין תלמידיו (מלבד מטייקו) היו הציירים העתידיים של האמנות הפולנית של ראשית המאה, כולל ארתור גרטגר, פיוטר סטאחביץ', אלכסנדר קוציס, יוזף מהופר, יאצק מלצ'בסקי, סטניסלב ויספיאנסקי, אלכסנדר אוגוסטינוביץ', וויצ'ך וייס. הוא הציג בפניהם סגנון ציור בשטח על ידי ארגון טיולים למקומות בעלי חשיבות היסטורית מחוץ לעיר.<ref name=":0" />

בשנת 1883 נבחר למנהל המוזיאון הלאומי בקרקוב.<ref></ref> ב־1893/95 כיהן כרקטור האקדמיה לאמנויות. ציוריו ההיסטוריים, המלאים בידע על חפצים ותלבושות תקופתיים, היוו מקור השראה ליאן מטייקו.

לעיתים קרובות הם נוצרו כמיצגים ציוריים של תגליותיו המדעיות והספרות בנושא. הוא הפסיק לצייר לקראת סוף חייו ופנה כולו לסייעת בכתיבה ושימור אמנות.

כהוקרה על עבודתו, הוענק ללושצ'קביץ' תואר כבוד של האוניברסיטה היגלונית בשנת 1900. הוא מת בקרקוב לפני טקס הענקת הפרסים באותה שנה.<ref name=":0" />

הוא היה נשוי למלווינה רמלוף (1858), ונולדו להם ארבעה ילדים.

== גלריה ==
<gallery mode="packed" heights="180px">

File:Jan Kochanowski with Ursula.png
File:Łuszczkiewicz Kochanowski w Czarnolesie.jpg
File:Łuszczkiewicz Ofiarowanie kura bractwu strzeleckiemu.jpg
File:Łuszczkiewicz-Kazimierz Wielki u Esterki.jpg

</gallery>

== קישורים חיצוניים ==

== הערות שוליים ==

קטגוריה:ציירים פולנים
קטגוריה:בוגרי האוניברסיטה היגלונית
קטגוריה:פולנים שנולדו ב-1828
קטגוריה:נפטרים ב-1900
Some Que Ele Vem Atrás

Some Que Ele Vem Atrás (בספרדית: Vete que él viene detrás) הוא סינגל שהוקלט על ידי הזמרת-יוצרת הברזילאית אניטה, ביחד עם הזמרת-יוצרת מריליה מנדונסה.<ref name=":0"></ref> השיר יצא לאור ב-30 באוקטובר 2019, על ידי חברת התקליטים וורנר מיוזיק ברזיל, כסינגל שלא מתוך אלבום.<ref name=":0" />

השיר הגיע למקום השני במצעד שירי הסטרימינג של ברזיל.<ref></ref>

== רקע וכתיבה ==
השיר נכתב על ידי רונאל, ריקרדו ויסמרק, רפאל אוגוסטו ומורילו הוף והופק על ידי אניטה, מריליה מנדונסה ורפאל קסטילהול.<ref name=":0" /> השיר מדבר על אהבה כוזבת ומערכת יחסים שהסתיימה בצורה לא טובה, כאשר בן הזוג של הבחורה ששרה מספרת שהוא הפסיק לעקוב אחריה ברשתות החברתיות, מחק את התמונות עמה והוריד לה את מצב הרוח.<ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-90 מיליון השמעות.<ref></ref>

== וידאו קליפ ==
הווידאו קליפ הרשמי של השיר פורסם ב-31 באוקטובר 2019, יממה לאחר יציאתו כסינגל.<ref name=":1"></ref> הקליפ הועלה לערוץ היוטיוב של אניטה ובו ניתן לראות את השתיים כשהן שרות את השיר על במה, באמצע הופעה. מרבית הקליפ הוא מעין הופעה שצולמה והופצה כווידאו קליפ הרשמי שלו.<ref name=":1" />

נכון לדצמבר 2020, מונה הצפיות של הקליפ עומד על למעלה מ-120 מיליון צפיות.<ref name=":1" />

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|30 באוקטובר 2019
|הזרמת מוזיקה • הורדה דיגיטלית
|וורנר מיוזיק
|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי אניטה
קטגוריה:שירים בפורטוגזית
קטגוריה:שירים על דכדוך
קטגוריה:שירים על כאב לב
מדף וורברטון

מדף וורברטון (באנגלית: Warburton Ledge) הוא רכס מישורי וגבוה, בשטח רכס בריטניה, בארץ אואטס, שבאנטארקטיקה.

גובהו של הרכס 3,200 מטרים מעל פני הים; והוא ההר ה-203 בגובהו באנטארקטיקה.

הרכס מכוסה קרח, ומדרונותיו תלולים.

הרכס ממוקם 7 קלומטרים ממזרח להר מקלינטוק.

== היסטוריה ==
=== מקור השם ===

שמו של הרכס ניתן לו על ידי הוועדה המייעצת לשמות אנטארקטיים.

הרכס נקרא על שמו של ג'וזף א. וורברטון (Joseph A. Warburton), ממכון חקר המדבר (Desert Research Institute); המכון שייך לאוניבריטת נבדה, השוכן ברינו, במדינת נבדה, שבארצות הברית.

וורבטון היה מדען בתוכנית המחקר האנטארקטית של ארצות הברית, והיה המדען האחראי על תוכנית החקר המטאורולוגית (משלחת חקר לאנטארקטיקה) שנערכה בעונת המחקר (הקיץ האנטארקטי) 1974–1975.

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:18071 מדף וורברטון] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=134374 מדף וורברטון] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=17154&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מדף וורברטון] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=18071&fid=antgeo_127 תצלום לוויין של אזור מדף וורברטון]
* [https://peakery.com/warburton-ledge-antarctica/ מדף וורברטון] באתר peakery (מרחקים לאתרים סמוכים)

== הערות שוליים ==

וורברטון
וורברטון
שאול סמדג'ה

שאול סמדג'ה (נולד ב-2 באוקטובר 1972) הוא כדורגלן עבר ומאמן ישראלי, ששיחק בעמדת השוער, וכיום מאמן שוערים בהפועל רמת-גן גבעתיים.

==קריירה==
סמדג'ה שיחק במחלקת הנוער של הפועל באר שבע וב-1991 צורף גם לסגל הקבוצה הבוגרת, בהתחלה כשוער מחליף לאסי רחמים, ובהמשך כשוער ראשון. ב-1998 עזב את באר שבע ונדד בין קבוצות רבות בליגה הראשונה ובליגה השנייה, ובניהן בני יהודה תל אביב, הפועל כפר סבא, מכבי נתניה, הפועל כפר כנא, מכבי הרצליה, הפועל רעננה והפועל נצרת עילית. בהמשך שיחק במכבי עירוני בת ים ובית"ר כפר סבא מהליגות הנמוכות עד שפרש ב-2014.

ב-2019 הצטרף סמדג'ה כעוזר מאמן ומאמן שוערים בהפועל רמת-גן גבעתיים.

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:שוערי כדורגל ישראלים
קטגוריה:דימונה: כדורגלנים
קטגוריה:כדורגלני הפועל באר שבע
קטגוריה:כדורגלני בני יהודה תל אביב
קטגוריה:כדורגלני הפועל כפר סבא
קטגוריה:כדורגלני מכבי נתניה
קטגוריה:כדורגלני מכבי הרצליה
קטגוריה:כדורגלני הפועל רעננה
קטגוריה:כדורגלני הפועל נוף הגליל
קטגוריה:כדורגלני מכבי עירוני בת ים
קטגוריה:כדורגלני בית"ר כפר סבא
קטגוריה:מאמני הפועל רמת גן
קטגוריה:מאמני שוערים ישראלים
קטגוריה:בוגרי תיכון מקיף ע"ש ליהמן (דימונה)
קטגוריה:ישראלים שנולדו ב-1972
סימקה ואדאט

סימקה ואדאט (בצרפתית: Simca Vedette) היא מכונית משפחתית גדולה מתוצרת יצרנית הרכב הצרפתית סימקה, שיוצרה בין השנים 1954–1961 בצרפת.

===ייצור "סימקה ואדאט" בברזיל ואוסטרליה===
דגם ה"סימקה ואדאט" יוצר בין השנים 1958–1959 בברזיל על ידי "Simca do Brasil" , חברת בת של "סימקה".

באוסטרליה יוצר דגם "סימקה ואדאט" בין השנים 1959–1962 על ידי "קרייזלר אוסטרליה" , תוך שימוש ברכיבים מיובאים לחלוטין וגם ממקור מקומי.

==תצורות==
* 4 דלתות – סדאן.
* 5 דלתות – סטיישן, קרויה "Simca Vedette Marly", יוצרה משנת 1956.
* 2 דלתות – קבריולה.
* 4 דלתות – קבריולה.

==דורות "סימקה ואדאט"==
* דור ראשון – יוצר בין השנים 1954–1957, יוצרו 105,060 יחידות.
* דור שני – יוצר בין השנים 1958–1961, יוצרו 61,836 יחידות.

=="סימקה ואדאט" – מכונית שרד==
דגמי "סימקה ואדאט" בתצורות 4 דלתות סדאן, ו-4 דלתות קבריולה שימשו כמכוניות שרד.

לרשותו של הגנרל שארל דה גול, שמעולם לא הסתיר את העדפתו של סיטרואן (דגם סיטרואן DS), עמדו מספר סימקות ואדטים כדי לבצע את מסעותיו. יתר על כן, הקנצלר הגרמני קונראד אדנאואר השתמש גם ב"סימקה ואדאט" כדי לטייל במהלך ביקורו בצרפת בשנת 1959.

ז'ורז' פומפידו השתמש לעיתים בדגם "סימקה ואדאט" קבריולה (ראו תמונות).

== גלריה ==
<gallery mode="packed" heights="80">
קובץ:Simca vedette 1956.jpg| "סימקה ואדאט", שנת 1956
קובץ:Simca Beaulieu (2).jpg | "סימקה ואדאט"
קובץ:Simca Beaulieu (2).jpg | "סימקה ואדאט"
קובץ:1956 Simca Versailles pic1.JPG | "סימקה ואדאט", שנת 1956
קובץ:1956 Simca Versailles pic4.JPG | "סימקה ואדאט", שנת 1956
קובץ:1956 Simca Versailles V8, pict4.JPG | "סימקה ואדאט", שנת 1956 - מבט לתא הנהג ולוח מחוונים
קובץ:1956 Simca Versailles V8, pict2.JPG | "סימקה ואדאט", שנת 1956
קובץ: | "סימקה ואדאט"
קובץ: | "סימקה ואדאט"
קובץ:Simca Marly 1957 Ar.jpg | "סימקה ואדאט-מרלי", שנת 1957 - סטיישן
קובץ:MARLY .jpg | "סימקה ואדאט-מרלי" - סטיישן
קובץ: Simca vedette marly 1961.jpg| "סימקה ואדאט-מרלי", שנת 1961 - סטיישן
</gallery>

<gallery mode="packed" heights="120">
קובץ:Palais de l'Elysée Paris-20120915-00702.jpg | "סימקה ואדאט" קבריולה - מכונית נשיאותית
קובץ:07.05.1971. Voyage de G. Pompidou à Toulouse. (1971) - 53Fi3534.jpg | "סימקה ואדאט" קבריולה - מכונית נשיאותית של הנשיא ז'ורז' פומפידו בטולוז, שנת 1971
קובץ:07.05.1971. Voyage de G. Pompidou à Toulouse. (1971) - 53Fi3537.jpg | "סימקה ואדאט" קבריולה - מכונית נשיאותית של הנשיא ז'ורז' פומפידו בטולוז, שנת 1971
קובץ:Artcurial Simca Président.jpg | "סימקה ואדאט" קבריולה - מכונית נשיאותית
קובץ:Paris - Retromobile 2012 - Simca Vedette Présidence - 1958 - 002.jpg | "סימקה ואדאט" 4 דלתות סדאו, שנת 1958 - מכונית נשיאותית
</gallery>

==ראו גם==
* סימקה
* פורד Vedette

==קישורים חיצוניים==

==הערות שוליים==

ואדאט
קטגוריה:מכוניות משפחתיות גדולות
קטגוריה:מכוניות קבריולה
קטגוריה:מכוניות סטיישן
קטגוריה:מכוניות שרד
קטגוריה:דגמי מכוניות שהושקו ב-1954
קטגוריה:מכוניות צרפתיות
קטגוריה:כלי רכב המיוצרים בברזיל
קטגוריה:כלי רכב המיוצרים באוסטרליה
אוריונים

אוריונים (באנגלית: Orions) הם גזע בדיוני של חוצנים דמויי-אדם המופיעים ביקום הבדיוני של זיכיון "מסע בין כוכבים". הם הופיעו לראשונה בפרק "The Cage" של "מסע בין כוכבים: הסדרה המקורית" כשדמותה של וינה הוצגה כשפחה אוריונית באשליה שהוצגה לקפטן כריסטופר פייק. הצילומים נוספו בסופו של דבר לפרק הכפול The Menagerie. זכרים אוריונים הופיעו לראשונה ב"מסע בין כוכבים: סדרת האנימציה" בפרק The Pirates of Orion.

מוצאם של האוריונים מכוכב הלכת אוריון שברביע אלפא. הם מנוהלים על ידי סינדיקט אוריון התומך בפשיעה מאורגנת בתחומים כמיפיראטיות, כרייה בלתי חוקית, ניצול שוק שחור ועבדות. הנשים האוריוניות, המתוארות על ידי הסינדיקט כבעלות אופי חייתי וייצר חושני, נמכרות כשפחות בשוקי עבדים. בשווקים אלו נטען שאף גבר לא מסוגל להתנגד לריקוד המפתה שהן מציגות. ב"מסע בין כוכבים: אנטרפרייז", בפרק Bound, התברר שחלקן מסוגלות להפריש פורומונים חזקים המשפיעים על זכרים של גזעים דמויי אדם ומאפשר להן לשלוט בהם. בפרק זה טענו השפחות האורניות נוואר, ד'נאש ומאראס שבעזרת יכולת זו הן למעשה מנהיגות הסינדיקט ומאפשרות לעצמן להימכר לעבדות כדי להסתנן ליעד עליו הן רוצות להשתלט. 

במאה ה-24 החל הסינדיקט לקבל גזעים גם אחרים לארגון. 

במאה ה-32, בסדרה "מסע בין כוכבים: דיסקברי", האוריונים והאנדוריאנים פעלו במשותף תחת הסינדיקט "שרשרת האזמרגד" שבראשו עמדה אוריונית בשם אוסיירה.

==קישורים חיצוניים==

קטגוריה:מסע בין כוכבים - גזעים
אקירה יושינו

אקירה יושינו (ביפנית: 吉野 彰; נולד ב-30 בינואר 1948) הוא כימאי יפני וזוכה פרס נובל לכימיה ב-2019. הוא עובד בתאגיד אַסַהִי קַאֶסִי ופרופסור באוניברסיטת מיגו שבנגויה. הוא ייצר את סוללת הליתיום-יון הבטוחה הראשונה, שנעשה בה שימוש נרחב במחשבים ניידים ובטלפונים הסלולריים.

== ראשית חייו ==
נולד בסיוטה שביפן ב-30 בינואר 1948. קיבל תואר ראשון במדעים ב-1970 ותואר שני בהנדסה ב-1972 מאוניברסיטת קיוטו ודוקטורט בהנדסה מאוניברסיטת אוסקה ב-2005. במהלך שנות לימודיו במכללה, הצטרף למסלול שלימד קניצ'י פוקוי.

== קריירה ==
אקירה יושינו בילה את כל חייו הלא אקדמיים בתאגיד אַסַהִי קַאֶסִי. מייד לאחר שסיים את התואר השני שלו הוא הלך לעבוד באַסַהִי קַאֶסִי. הוא החל לעבוד במעבדת קוואסאקי בשנת 1982 וקודם להיות מנהל פיתוח המוצרים עבור סוללות יונים בשנת 1992. ב-1994 הוא מונה למנהל הפיתוח הטכני של יצרנית ה-Lib ב-Battery Corp,חברת מיזם משותף של אסהי קאסי וטושיבה. יושינו הפך ב-2003 לעמית בתאגיד ו-2005 מונה להיות מנכ"ל העבודה באסהי קאסי. מאז 2017 הוא פרופסור באוניברסיטת מייג'ו ומעמדו בתאגיד אהסי קאסי השתנה לעמית של כבוד.

== מחקר ==
בשנת 1981 החל יושינו במחקר על סוללות נטענות באמצעות פוליאצטילן. פוליאצטילן הוא פולימר אלקטרו-מוליך שהתגלה על ידי הכימאי הידקי שיראקאווה, שזכה על כך בפרס נובל לכימיה בשנת 2000. ב-1983 יושינו המציא אב טיפוס סוללה נטענת באמצעות תחמוצת ליתיום קובלט (licoo2), (שהייתה הבסיס לסוללת הליתיום יון).

== הוקרה ==
* 1998: פרס הטכנולוגיה הכימית לשנת 1998 מטעם האגודה לכימיקלים ביפן.
* 1999: פרס טכנולוגיית חטיבת הסוללות מטעם האגודה האלקטרוכימית<ref name=":0" />
* 2001: פרסי איכימורה בתעשייה - פרס על הישג ראוי<ref name=":0" />
* 2003: ציון לשבח למדע וטכנולוגיה מאת שר החינוך, התרבות, הספורט, המדע והטכנולוגיה - פרס המדע והטכנולוגיה, קטגוריית הפיתוח.<ref name=":0" />
* 2004: מדליה עם סרט סגול, מממשלת יפן.<ref name=":0" />
* 2011: פרס יאמאזאקי-טייצ'י מטעם הקרן לקידום מדע החומר והטכנולוגיה של יפן.
* 2011: פרס C&C מטעם קרן NEC C&C
* 2012: מדליית IEEE לטכנולוגיות סביבתיות ובטיחות מטעם IEEE<ref></ref>
* 2013: פרס האנרגיה העולמית
* 2014: פרס צ'ארלס סטארק דרייפר
* 2018: פרס יפן<ref></ref>
* 2019: פרס הממציא האירופי<ref></ref>
* 2019: פרס נובל לכימיה
* 2019: סדר התרבות<ref></ref>

== קישורים חיצוניים ==

* 

== הערות שוליים ==

קטגוריה:זוכי פרס נובל יפנים
קטגוריה:זוכי פרס נובל לכימיה
קטגוריה:זוכי פרס נובל לשנת 2019
קטגוריה:זוכי פרס יפן
קטגוריה:מנהלים
קטגוריה:זוכי פרס צ'ארלס סטארק דרייפר
קטגוריה:מקבלי עיטור מסדר התרבות
קטגוריה:יפנים שנולדו ב-1948